Adebɔɔ Aloo Sutsakemɔ?—Mɛni Hewɔ Esa Akɛ Ote Shi Owo Sutsakemɔ Tsɔɔmɔ Lɛ? | Oblahii kɛ Oblayei Biɔ Akɛ\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Bulgaria Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatia Czech Denmark Dutch English (Blɔfo) Estonia Ewe Finland French Ga Georgia Germany Haitian Creole Hausa Hebri Hela Hiligaynon Hindi Hungary Iceland Iloko Indonesia Italia Japan Kazakh Kikaonde Kinyarwanda Kirghiz Korea Latvia Lingala Lithuania Macedonia Malagasy Malay Malayalam Malta Myanmar Norway Papiamento (Curaçao) Persia Poland Portugal Romania Russia Sepedi Serbia Serbia (Roma) Sesotho (Lesotho) Shona Sinhala Slovak Slovenia Spania Swahili Sweden Tagalog Tamil Tatar Telugu Thailand Tsonga Turkey Ukrain Vietnam Xhosa Yoruba Zulu\nAlex yiŋ efutu lɛ. Eheɔ Nyɔŋmɔ kɛ adebɔɔ eyeɔ kɛjɛ egbekɛbiiashi tɔŋŋ. Shi amrɔ nɛɛ eskul tsɔɔlɔ lɛ miima nɔ mi doo akɛ adesai jɛ sutsakemɔ mli kɛba, ni no ji nɔ ni jeŋshikpalɔi tsɔɔ. Alex sumɔɔɔ ni anaa lɛ akɛ eyɛ srɔto. Eshwie eyiŋ akɛ, ‘Kɛ́ jeŋshikpalɔi ewie akɛ adesai jɛ sutsakemɔ mli kɛba lɛ, namɔ ji mi ni mate shi mawo amɛ?’\nAni sane nɛɛ kɔɔ bo hu ohe? Ekolɛ, kɛjɛ ogbekɛbiiashi tɔŋŋ lɛ, oheɔ nɔ ni Biblia kɛɔ akɛ: “Nyɔŋmɔ bɔ ŋwɛi kɛ shikpɔŋ” lɛ oyeɔ. (1 Mose 1:1) Shi nyɛsɛɛ nɛɛ, mɛi miibɔ mɔdɛŋ ni amɛkɔne oyiŋ ni okpɛlɛ nɔ akɛ, adesai tsɔ sutsakemɔ nɔ kɛba, shi jeee bɔ abɔ amɛ. Ani obaahe amɛ oye? Mɛni hewɔ esa akɛ ote shi owo sutsakemɔ tsɔɔmɔ lɛ?\nYiŋtoi enyɔ ahewɔ ni esa akɛ ote shi owo sutsakemɔ tsɔɔmɔ lɛ\nSanebimɔi kɛhã hesusumɔ\nJeŋshikpalɔi kɛ amɛhe kpãaa gbee yɛ sutsakemɔ tsɔɔmɔ lɛ he. Afii nyɔŋmai abɔ ni jeŋshikpalɔi kɛtao nii amli lɛ fɛɛ sɛɛ lɛ, amɛnyɛko amɛba gbeekpamɔ yɛ sutsakemɔ tsɔɔmɔ lɛ mligbalamɔ he.\nKɛhã hesusumɔ: Kɛ́ jeŋshikpalɔi, ni ji mɛi ni esa akɛ amɛnu sutsakemɔ tsɔɔmɔ lɛ shishi jogbaŋŋ lɛ kɛ amɛhe kpãaa gbee lɛ, ani eji tɔmɔ akɛ obaate shi owo?—Lala 10:4.\nNɔ ni oheɔ oyeɔ lɛ he miihia. Oblanuu ko ni atsɛɔ lɛ Zachary lɛ wie akɛ, kɛ́ wala ba kɛkɛ lɛ, no lɛ, sɛɛnamɔ bɛ wɔ kɛ nibii fɛɛ ni yɔɔ je lɛŋ lɛ ahe. Esane ja. Ejaakɛ, kɛ́ adesai jɛ sutsakemɔ mli kɛba lɛ, no lɛ, anyɛŋ ana nɔ hewɔ ni abɔ adesai. (1 Korintobii 15:32) Nɔ ni tamɔɔɔ nakai lɛ, kɛ́ abɔ adesai lɛ, no lɛ wɔbaanyɛ wɔná hetoi wɔhã sanebimɔi tamɔ: Mɛni hewɔ abɔ adesai kɛ mɛɛ hiɛnɔkamɔ yɔɔ kɛhã adesai.—Yeremia 29:11.\nKɛhã hesusumɔ: Kɛ́ ole anɔkwale ni kɔɔ sutsakemɔ tsɔɔmɔ lɛ kɛ adebɔɔ he lɛ, mɛɛ gbɛ nɔ obaanyɛ oná he sɛɛ?—Hebribii 11:1.\nSUSUMƆ NI AHIƐ: ‘Nɔ fɛɛ nɔ ni yɔɔ shihilɛ mli lɛ ba kɛkɛ.’\nNamɔ aloo mɛni hã nibii lɛ ba?\nTe nɔ ni jwɛŋmɔ yɔɔ mli lɛ—nɔ fɛɛ nɔ ba kɛkɛ aloo nɔ ko loo mɔ ko ji mɔ ni hã nɔ fɛɛ nɔ ba?\nSUSUMƆ NI AHIƐ: ‘Adesai jɛ kooloi amli.’\nKɛ́ adesai jɛ kooloi, tamɔ aduji amli lɛ, belɛ mɛni hewɔ adesai yɔɔ jwɛŋmɔ kwraa fe nakai aduji lɛ? *\nMɛni hewɔ adebɔɔ nibii ni daraaa kwraa ni wala yɔɔ amɛmli lɛ po yɔɔ ŋwanyaŋŋ nakai lɛ? *\nSUSUMƆ NI AHIƐ: ‘Adesai jɛ kooloi amli lɛɛlɛŋ.’\nMɔ ni hiɛ susumɔ nɛɛ, ani lɛ diɛŋtsɛ etao nii amli?\nMɛi enyiɛ yɔɔ ni heɔ sutsakemɔ tsɔɔmɔ lɛ amɛyeɔ akɛni akɛɛ amɛ akɛ nilelɔi fɛɛ heɔ tsɔɔmɔ nɛɛ amɛyeɔ lɛ hewɔ?\nOblayoo ko ni atsɛɔ lɛ Gwen lɛ wie akɛ, “Ŋɔɔ lɛ akɛ, mɔ ko kɛɛ bo akɛ nɔ ko ba trukaa yɛ nitsumɔ he ko ni afeɔ woji yɛ, ni no hã ink ni akɛtsuɔ nii lɛ gbɛ eshwa gbogboi kɛ sɛndo lɛ he ni ana dishinari. Ani obaahe oye? Kɛ́ oheŋ oyeŋ lɛ, no lɛ, onyɛŋ ohe oye kɔkɔɔkɔ akɛ nibii fɛɛ ni yɔɔ je nɛŋ ni ato amɛhe gbɛjianɔ jogbaŋŋ lɛ ba kɛkɛ?”\nOblayoo ko ni atsɛɔ lɛ Jessica lɛ wie akɛ, “Jeee sui ni baahã adesai ahi wala mli pɛ amɛyɔɔ, shi amɛyɛ sui kpakpai krokomɛi hu. Yɛ anɔkwale mli lɛ, wɔyeɔ wɔbuaa helatsɛmɛi kɛ ohiafoi. Kɛ́ sutsakemɔ tsɔɔmɔ akɛ, esa akɛ ‘mɛi ni yɔɔ hewalɛ lɛ aye mɛi ni bɛ hewalɛ lɛ anɔ’ lɛ ji anɔkwale lɛ, mɛni hewɔ mɔ ni wɔyeɔ wɔbuaa mɛi lɛ?”\nOblayoo ko ni atsɛɔ lɛ Julia lɛ wie akɛ, “Kɛ́ onyiɛ koo ko mli ni trukaa lɛ ona tsũ fɛfɛo ko ni akɛ tso fee lɛ, ani obaakɛɛ akɛ: ‘Mɛɛ naakpɛɛ sane nɛ! Be kɛ̃ tsei lɛ gbeegbei shi yɛ hei ni sa kɛfee tsũ lɛ.’ Ekã shi faŋŋ akɛ okɛŋ nakai! Jwɛŋmɔ bɛ mli kwraa. Kɛ́ nakai lɛ, mɛni hewɔ esa akɛ wɔhe wɔye akɛ nɔ fɛɛ nɔ ni yɔɔ je nɛŋ lɛ ba kɛkɛ mɔ?”\n^ kk. 18 Mɛi komɛi susuɔ akɛ akɛni adesai ajwɛŋmɔ dara fe aduji anɔ lɛ, no hewɔ ni amɛyɔɔ jwɛŋmɔ fe aduji lɛ. Kɛ́ ootao ona nɔ hewɔ ni nilee bɛ susumɔ nɛɛ mli lɛ, kwɛmɔ wolo ni ji, The Origin of Life—Five Questions Worth Asking lɛ baafã 28.\n^ kk. 19 Kwɛmɔ wolo ni ji, The Origin of Life—Five Questions Worth Asking lɛ baafã 8-12.